क्लीन शेव लुक में दिखे एक्टर, मुंबई एयरपोर्ट पर फैमिली के साथ हुए स्पॉट
Bollywood Actress Kareena Kapoor Khan Family Africa Vacation Photos Update   बॉलीवुड एक्ट्रेस करीना कपूर खान इन दिनों अपनी फैमिली के साथ अफ्रीका में छुट्टियां मना रही थीं।
बॉलीवुड एक्ट्रेस करीना कपूर खान इन दिनों अपनी फैमिली के साथ अफ्रीका में छुट्टियां मना रही थीं। अब वेकेशन पूरा हो चुका है। हाल ही में करीना को उनके पति सैफ अली खान और दोनों बच्चों के साथ मुंबई एयरपोर्ट पर स्पॉट किया गया, जहां सैफ के लुक ने सभी का दिल जीत लिया। इसी से जुड़ा एक वीडियो सोशल मीडिया पर सामने आया है। इस वीडियो में सैफ अली खान क्लीन शेव लुक में नजर आ रहे हैं। उनका ये लुक फैंस को काफी पसंद आ रहा है। वहीं करीना हमेशा की तरह स्टाइलिश लुक में नजर आईं।
करीना ने प्राइवेट जेट के साथ शेयर की फोटो 
हालही में करीना ने अपने सोशल मीडिया अकाउंट पर प्राइवेट जैट के साथ एक फोटो शेयर की थी। इस फोटो में एक्ट्रेस अपने छोटे बेटे जेह अली खान के साथ हाथ पकड़कर चल रही हैं तो वहीं सैफ अपने बड़े बेटे तैमूर के साथ हाथ पकड़कर चल रहे हैं।
करीना- सैफ का वर्कफ्रंट
सैफ अली खान और करीना कपूर के वर्कफ्रंट की तो सैफ आखिरी बार ऋतिक रोशन के साथ पिछले साल रिलीज हुई फिल्म विक्रम वेधा में नजर आए थे। वहीं अब जल्द ही वह आदिपुरुष में दिखाई देंगे। इस फिल्म में प्रभास और कृति सेनन अहम भूमिका निभाएंगे।
वहीं करीना कपूर के वर्कफ्रंट की बात करें तो वह आखिरी बार आमिर खान के साथ फिल्म 'लाल सिंह चड्ढा' में नजर आई थीं। वहीं आने वाले समय में 'द क्रू' में नजर आएंगी। इस फिल्म में करीना कपूर के साथ कृति सेनन, तब्बू और दिलजीत दोसांझ जैसे स्टार्स शामिल हैं।
